หุ้นโซลปิดบวก 0.29% ตามทิศทางดาวโจนส์
หุ้นโซลปิดบวก 0.29% ตามทิศทางดาวโจนส์
28 ก.พ. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ สอดคล้องทิศทางการปรับตัวขึ้นของตลาดหุ้นนิวยอร์กเมื่อคืนนี้ หลังจากประธานาธิบดีโดนัลด์ ทรัมป์ ระบุว่า เขาจะเปิดเผยถึงการลงทุนครั้งใหญ่ในโครงการสาธารณูปโภค ในการแถลงต่อสภาคองเกรสในวันนี้ตามเวลาสหรัฐ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 6.12 จุด หรือ +0.29% ปิดที่ 2,091.64 จุด โดยมีปริมาณการซื้อขายเบาบาง 384.43 ล้านหุ้น มูลค่า 4.93 ล้านล้านวอน (4.36 พันล้านดอลลาร์) โดยมีหุ้นลบมากกว่าหุ้นบวกในสัดส่วน 416 ต่อ 382